******

**Nem fortrådning med fjederkraft-stærkstrømsklemmer**

Med de nye stærkstrømsklemmer med Power-Turn-tilslutningsteknologi introducerer Phoenix Contact en meget hurtig og brugervenlig tilslutningsmulighed til ledertværsnit fra 35 til 150 mm2. Alt hvad der behøves for at tilslutte lederne nemt og sikkert er en standard skruetrækker og et enkelt tryk på en vippearm.

Lederne kan også monteres direkte med vippearmen ved at anvende den indbyggede Push-in-tilslutning, som er nyttig for eksempel ved installation på trange steder. Specielle trykfjedre og et prismeformet kobberklemlegeme sikrer en vibrationssikker ledertilslutning.

Dette klemmeprogram kan fastgøres på en montageskinne eller direkte på en montageplade som en flangeløsning. Montage- og logistikomkostninger reduceres væsentligt takket være de formonterede klemmeblokke, som fås til forskellige funktioner. Fuldisolerede afgreningsklemmer, der kan klipses på begge sider af klemmerne, letter spændingsudtag på op til 4 x 16 mm2 pr. klemme. Enkel potentialfordeling er gjort mulig med fastklipsede, isolerede indlægsbroer. Alle klemmerne tilbyder store flader til opmærkning og har en indbygget, dobbeltsidet testsokkel til standard 2,3 mm prøvestik.

For yderligere information kontakt Product Manager Henning O. Lippert, hlippert@phoenixcontact.dk eller vores kundeservice på telefon 36 77 44 11.